google/wiki40b huggingface dataset:
Andernacho šachmatai

Užrašai

Sutrumpintas šachmatų uždavinių tarptautinis žymėjimas prasideda trumpiniu, kuris užduotyje rašomas po uždavinio tipo ir ėjimų skaičiaus. Pav SerH#7 reiškia serijinis septynių ėjimų sutartas matas. Pato atveju – SerH=7). Serijinis 19 ėjimų atvirkščio mato užrašas: SerS#19 (refleksinio mato atveju – SerR#19
Kai uždaviniai sudaryti pagal pasakiškų šachmatų kompozicijų taisykles: naujoje eilutėje, per jos vidurį, pažymima pagal kokiasː pav., Andernacho šachmatai.
Andernacho šachmatuose, užrašant ėjimus, kai figūra atlieka kirtimą, jos naujoji spalva pažymima tarp skliaustelių pirmąja spalvos raide. Pav., jei baltųjų žirgas nukerta valdovę laukelyje h1, nepakanka užrašo 1.Žxh1, bet dar skliausteliuose užrašoma ir naujoji žirgo spalva ː 1.Žxh1 (jŽ).

Andernacho uždavinių istorija

Andernacho šachmatų pirmtaku galima laikyti pasakiškų šachmatų variantą, vadinamą Tibeto šachmatais, kuris nieko bendro su senovėje Tibete žaistu šachmatų žaidimu „Chandraki“ neturi.
Tibeto šachmatus 1972 m. Feenschach žurnale pasiūlė Argentinos šachmatų kompozitorius Eduardas D. Kelis (Eduardo D. Kelly). Pirminės jų taisyklės skelbė, kad bet kuri juodųjų figūra (išskyrus karalių), nukirtusi bet kurią figūrą, keičia savo spalvą.
1975 m. Hansjorgas Šygelis ir Berndas Elinghofenas (Hansjörg Schiegl ir Bernd Ellinghoven) žurnale Feenschach šią taisyklę pasiūlė taikyti ir baltosioms figūroms. Buvo ir kitų taisyklių.
Per 1993 m. per šachmatų kompozicijos festivalį Andernacho miestelyje šios papildomos taisyklės buvo pašalintos ir atsirado naujas šachmatų kompozicijos žanras – Andernacho šachmatai. Po šio susitikimo pagal naujas taisykles buvo surengtas konkursas. Naują žanrą pripažino FIDE WCCT ir jis buvo įtrauktas į kitą Pasaulio šachmatų kompozicijos nacionalinių komandų turnyrą.
Kaip sakė Berndas Elinghovenas, Feenschacho leidėjas ir pirmojo Andernacho šachmatų konkurso organizatorius, jam Tibeto šachmatų taisykles supaprastinti pasiūlė šachmatų kompozitorius Hansas Peteris Rėmas (Hans Peter Rehm).
1996 m. bulgarų šachmatų kompozitorius Petko A. Petkovas pasiūlė Antiandernacho uždavinius.
2006 m. kompozitorius Džonas Raisas (John Rice) žurnale The Problemist Supplement pasiūlė Superandernacho uždavinių taisykles, kuriose po kiekvieno ėjimo keičiasi į priešingą visų figūrų (išskyrus karalius) spalvos.

Antiandernacho uždaviniai

Antiandernacho uždaviniuose kiekviena figūra nukirtusi priešininko figūrą užima jos vietą, bet nepakeičia savo spalvos. Kitais atvejais, paėjusi figūra, keičia savo spalvą į priešingą.
Audra stiklinėje

Audra stiklinėje – posakis, reiškiantis triukšmą, didelį sujudimą dėl neesminio įvykio.

Posakio esmė

„Audra stiklinėje“ įprastai vadinama situacija, kai neesminis įvykis sukelia aptarimus, susijaudinimą, visuomeninį rezonansą, kurie aiškiai neatitinka mastelio ir realių šio įvykio pasekmių.
Jurgis Dumbrava

Biografija

1963−1974 m. mokėsi Zarasų vidurinėje mokykloje, 1974−1979 m. studijavo Kauno politechnikos instituto Elektrotechnikos fakultete, įgijo inžinieriaus elektriko kvalifikaciją.
1979−1983 m. Utenos elektros tinklų relinės apsaugos, automatikos ir matavimų tarnybos inžinierius, 1983−1989 m. Energetikos priežiūros Utenos tarprajoninio skyriaus viršininko pavaduotojas, Energijos realizavimo įmonės Utenos skyriaus viršininkas, 1989–1993 m. Utenos elektros tinklų direktoriaus pavaduotojas ekonomikai ir realizacijai, nuo 1993 m. direktorius, , AB „Rytų skirstomieji tinklai“ filialo „Utenos elektros tinklai“ direktorius, AB „Rytų skirstomieji tinklai“ Utenos regiono direktorius, 2008-2010 m. AB "Rytų skirstomieji tinklai" Turto valdymo departamento direktorius, 2011-2012 UAB "OR Consulting" energetikos ekspertas, 2012 UAB Utenos Indra komercijos direktorius
1995−1997 m. Utenos rajono savivaldybės tarybos narys. 2012 Vilniaus Arbitražo Energetikos arbitras ,mediatorius
Scunthorpe United FC

Istorija

1950 m. Pradėjo žaisti Anglijos futbolo lygoje.
Žemutinis Reinas

Žemutinis Reinas (67) (pranc. Le Bas-Rhin) – Prancūzijos departamentas šalies šiaurės rytuose, Elzaso regione, pavadintas pagal to paties pavadinimo upę. Administracinis centras – Strasbūras (Strasbourg). Generalinės tarybos pirmininkas Filipas Rišeras (Philippe Richert).
Departamente 7 apskritys, 44 kantonai, 47 municipaliniai susivienijimai ir 526 komunos. Plotas – 4 755 km². 2006 m. – 1 026 120 gyventojų, 216 gyv./km².

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Elzaso provincijos dalyje. 1793 m. prijungtos aneksuotos Drulingeno ir Sareverdeno kunigaikštystės. 1795 m. Širmekas prijungtas prie Vogėzų departamento. 1814 m. prarado visas rytų kranto teritorijas, o 1815 m. ir visas terotorijas į šiaurę nuo Lautero. 1871–1919 m. priklausė Vokietijai ir tik Versalio sutartimi buvo atkurtos jo ribos.

Geografija

Žemutinio Reino departamentas ribojasi su Aukštutinio Reino, Vogėzų, Mertos ir Mozelio, Mozelio departamentais ir Vokietija.
Vakaruose teritoriją riboja Vogėzų kalnai, pietuose – žemumos. Žemė rūgšti ir nederlinga, todėl nemažai jos užleista mišku. Aukštumose gerai dera vynuogės, Reino slėnyje – tabakas, apyniai, daržovės, vaisiai.

Kalba

Tradicinės departamento kalbos – prancūzų ir vokiečių kalba, oficiali – prancūzų.

Politika

Žemutinio Reino departamentui Prancūzijos senate atstovauja 5 senatoriai, Atstovų rūmuose – 9 deputatai. Generalinę tarybą sudaro 56 nariai, kurių po pusę renkami kas trejus metus šešerių metų kadencijai.
Učikas

Žymūs žmonės

Iš Učiko yra kilęs garsus rašytojas, Nobelio literatūros premijos laureatas Kenzaburo Oe. Jis gimė Ose kaime, kuris šiuo metu administraciškai priklauso Učiko miesteliui.
Geležinkelių žinynas

Geležinkelių žinynas – „Geležinkelininko“ leidinys, leistas 1937–1940 m. Kaune.

Istorija

Ėjo kartą per mėnesį. Spausdino Susisiekimo ministerijos, Geležinkelių eksploatacijos direkcijos įsakymus, aktus, tarifų lenteles, aplinkraščius, naujai paskirtų tarnautojų sąrašus. Redagavo Jonas Treinys. Spausdino A. Notkevičiaus spaustuvė Kaune. Išėjo 38 numeriai.
Jonas Boreika Chodzka

Biografija

Dirbo Vileikos, Ašmenos, Minsko teismuose. 1812 m. Lietuvos laikinosios vyriausybės komisijos narys. Nuo 1822 m. Lietuvos mokyklų vizitatorius. Masonas, Vilniuje 1816 m. su kitais atgaivino ložę „Uolusis lietuvis“, 1818 m. įkūrė ložę „Sokrato mokykla“. Priklausė Šubravcų draugijai (slapyvardis Vaižgantas). Dalyvavo slaptos „Patriotų draugijos“ (Varšuva) veikloje. 1826-1829 m. rusų valdžios kalintas Sankt Peterburge, 1830-1834 m. gyveno tremtyje Permėje.
Sūnūs poetai Aleksandras Boreika Chodzka, Mykolas Chodzka, topografas Juozapas Chodzka.
Išgarsėjo 1821 m. išėjusia didaktine apysaka „Kromininkas Jonas iš Svisločės“ (Pan Jan ze Świsłoczy, kramarz wędrujący), kurioje keliaujančio senuko lūpomis doros ir išminties buvo mokomi paprasti sodiečiai. Apysaką vertė Juozapas Rupeika (1789–1854 m.), išleista 1823 m., Kajetonas Aleknavičius (1804–1874 m.), 1860 m. išleido Mikalojus Akelaitis. „Jonas iš Svisločės“ turėjo įtakos lietuvių didaktinės prozos raidai.
Populiari ir kita jo apysaka „Ponia kaštelionienė ir jos kaimynės“ (Pani Kasztelanowa i jej sąsiedztwo). Parašė eiliuotą patriotinės tematikos komediją „Išlaisvinta Lietuva“ (Litwa oswobodzona, išleista ir pastatyta 1812 m. Minske), tragediją „Boleslovas Kreivaburnis“ (Boleslaw Krzywousty, past. 1812 m. Vilniuje), išleido buitinių komedijų, vaizdelių ir apysakaičių rinkinį „Įvairūs raštai“, 12 t. 1837-1842 m.).
Pipiriškių piliakalnis

Piliakalnis

Piliakalnis įrengtas slėnyje tarp Pasamanės ir Purvio ežerų esančioje atskiroje kalvoje. Aikštelė ovali, pailga šiaurės rytų – pietvakarių kryptimi, 62x48 m dydžio, iki 2 m aukščio iškilusiu viduriu. Joje yra kultūrinis sluoksnis, kuriame rasta brūkšniuotos, grublėtos ir gludintos keramikos, Djakovo tipo svorelis, kelerios trinamosios girnos. Šlaitai statūs, 10–11 m aukščio, viršutinėje dalyje lyginti, padengti kultūriniu sluoksniu. Piliakalnį apardė arimai. Dabar jis dirvonuoja.
Vakarinėje ir rytinėje pašlaitėje yra 0,2 ha ploto papėdės gyvenvietė, kurioje rasta brūkšniuotos ir lygios keramikos.

Aplinkiniai piliakalniai

Kalninių Mijaugonių piliakalnis 14 kmLatvių piliakalnis 17 kmElniakampio piliakalnis 16 kmBalceriškių piliakalnis 17 kmStirnių piliakalnis 18 kmŽuvyčių piliakalnis 10 kmBagdononių piliakalnis 9 kmBražuolės piliakalnis 9 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Rytų Timoro vėliava

Rytų Timoro vėliava – oficiali Rytų Timoro valstybės vėliava, priimta 2002 metais. Rinkimus laimėjus FRETILIN (Frente Revolucionária de Timor-Leste Independente), buvusiam judėjimui už Rytų Timoro nepriklausomybę (po atgavimo tapusi politinė partija), buvo sugrąžinti dauguma simbolių, kurie buvo sukurti 1975 m. Tarp jų buvo ir vėliava, kuri yra kiek modifikuota pačios FRETILIN vėliava. Tai vienintelis nacionalinis simbolis, aprašytas šalies konstitucijoje.
Savajas

Savajas (sam. Savai'i) – sala Samoa salyne, viena iš dviejų pagrindinių Samoa valstybę sudarančių salų. Nuo į rytus esančios Upolu salos atskirta Apolimos sąsiauriu. Plotas 1707 km². Savajo ilgis 70 km, plotis 40 km. Salą sudaro bazaltinis ugnikalnio skydas. Yra aktyvių vulkaninių kraterių, plyti lavos laukai. Aukštis iki 1858 m (Silisili k.). Palei vakarinį salos krantą driekiasi Alofaaga angos.
Savajuje gyvena 42,8 tūkst. gyventojų (2001 m.). Pagrindinės gyvenvietės – Salelonga, Fagamalas, Asau. Verčiamasi bananų auginimu, kakavos, kopros apdirbimu.
Sala gyvenama nuo priešistorinių laikų: yra XII–XV a. pr. m. e. Pulemelei piramidė, senovinių petroglifų radiniai. Savajo salą europiečiai pasiekė 1785 m. (Jean-François de La Pérouse ekspedicija).
Monarchizmas

Monarchizmas yra politinė ideologija, pažiūros, kad šalį turi valdyti monarchas. Žmonės, palaikantys tokią ideologiją vadinami monarchistais.
Vilniaus tribūna

Vilniaus tribūna – visuomenės, ekonomikos, kultūros, politikos, televizijos, radijo, kino savaitraštis, ėjęs nuo 1993 m. rugsėjo 24 d. iki 1995 m. pradžios Vilniuje.

Istorija

Įsteigė nekilnojamojo turto prekybos agentūra „Status“, leido UAB „Karjera“ bei UAB „Status spauda“. Tiražas 1993 m. – 10 000 egz.
Redakcijoje dirbo Alis Balbierius, Rimantas Vanagas. Vyriausiasis redaktorius Juozas Mažeikis.
Hang Yuen FC

Istorija

Klubas įkurtas 2012 m. Tuo metu vadinatas Air Source Development FC.
Nuo 2017 m. pakito pavadinimas. Bendradarbiaujama su Fudžen katalikiškuoju universitetu.
Bronius Povilaitis (1948)

Biografija

1966 m. baigė Joniškio 1-ąją vidurinę mokyklą, 1972 m. – Vilniaus universiteto Ekonomikos fakultetą.
Nuo 1990 m. dirbo Lietuvos banke; 1990 m. valdybos pirmininkas , 1990–1993 m. valdybos narys, 1993–1996 m. Pinigų politikos departamento direktorius, 2000–2012 m. šio departamento direktoriaus patarėjas.  Nuo 2012 m. dėsto Vilniaus universiteto Ekonomikos fakultete.
Jonas Bendorius

Biografija

1899 m. baigęs pradžios mokyklą, iki 1903 m. privačiai mokėsi muzikos, pradėjo vargonininkauti Vištytyje (Vilkaviškio raj.). Savarankiškai mokėsi ir, išlaikęs egzaminus iš gimnazijos kurso, 1907–1912 m. Varšuvos muzikos institute pas M. Surzinskį mokėsi vargonuoti ir vedė Varšuvos lietuvių draugijos chorą. Pakviestas iš Varšuvos, 1910 m. liepos 17 d. kartu su Albinu Iešmantu Marijampolėje pastatė Miko Petrausko operą „Birutė“.
1912–1920 m. dirbo Marijampolėje: vargonininkavo, mokytojavo „Žiburio“ gimnazijoje, dėstė mokytojų kursuose, kartu su A. Iešmantu ir M. Gustaičiu įkūrė muzikos, literatūros ir dramos draugiją „Gabija“ ir buvo jos pirmininkas (1913–1920 m.). Vadovavo bažnytiniam ir „Gabijos“ mišriesiems chorams, rengė vakaras – koncertus.
1920–1924 m. gilino muzikos teorijos ir kompozicijos žinias Leipcigo konservatorijoje pas pedagogus S. Krehlį ir P. Graenerį. Parašė mokslinę studiją „Uvertiūros formos išsirutuliojimas istorijos šviesoje“.
Nuo 1924 m. dėstė teorines disciplinas ir vadovavo vargonų klasei Kauno muzikos mokykloje, nuo 1933 m. – Kauno konservatorijoje, 1935–1940 m. buvo konservatorijos inspektorius, dažnai pavaduodavo direktorių, 1937 m. pelnė vyresniojo mokytojo titulą. Taip pat dėstė E. Laumenskienės liaudies konservatorijoje ir vargonininkų kursuose, aktyviai dalyvavo Lietuvos muzikos ir chorvedžių draugijos veikloje, buvo „Dainos“ ir „Lietuvos kanklininkų“ draugijų pirmininkas.
1940 m. kartu su Konradu Kavecku įsteigė Vilniaus muzikos mokyklą ir iki 1945 m. jai vadovavo. 1945–1949 m. buvo Vilniaus konservatorijos direktorius, nuo 1948 m. – profesorius; kartu buvo ir Muzikos teorijos kompozicijos katedros vedėjas, 1949–1954 m. – konservatorijos teorinių disciplinų dėstytojas, 1945–1948 m. – Lietuvos kompozitorių sąjungos organizacinio komiteto pirmininkas (išrinktas ir sąjungos pirmininku). 1945 m. suteiktas nusipelniusio meno veikėjo garbės vardas. 1948 m. išrinktas Vilniaus miesto liaudies deputatų tarybos deputatu. Buvo dainų švenčių organizacinių komitetų narys.
Parašė muzikos kritikos ir publicistikos straipsnių, harmonizavo lietuvių liaudies dainų. Išpopuliarėjo jo harmonizuotų dainų rinkinys mišriajam chorui „Aušrelei beauštant“ (1920 ir 1960 m.), sukūrė ir originalių dainų chorui. Jo harmonizuota liaudies daina „Mergužėle, lelijėle“ atlikta 1971 m. 4-ojoje JAV ir Kanados lietuvių dainų šventėje Čikagoje. Nuo 1989 m. Marijampolėje vyksta J. Bendoriaus chorų konkursai – 1998 m. įvyko jau penktasis toks konkursas.
Pakšanų piliakalnis

Aplinkiniai piliakalniai

Aknystės piliakalnis 9 kmBiržų piliakalnis 24 kmJersikos piliakalnis 29 km
Dignajos piliakalnis 27 kmBryzgių piliakalnis 17 kmBuivišų piliakalnis 32 km
Kaldabrūnos piliakalnis 15 kmLukštų piliakalnis 11 kmKurmiškių piliakalnis 3,4 km
Stasiūnų piliakalnis 17 kmBarenės piliakalnis 0,9 km
Prodės piliakalnis 12 km
Valdemaras Jasevičius

Biografija

1982 m. baigė Laukuvos vidurinę mokyklą. 1987 m. baigė Lietuvos žemės ūkio akademijos Ekonomikos ir organizavimo fakultetą, žemės ūkio ekonomistas organizatorius.
Gavęs paskyrimą, grįžo į Šilalės rajoną, 1987–1989 m. Padievyčio tarybinio ūkio ekonomistas. 1989 m. išrinktas Laukuvos apylinkės vykdomojo komiteto pirmininku. 1990–1995 m. Laukuvos apylinkės viršaitis. 1995–2003 m. A. Damulio individualios įmonės „Paslauga“ direktorius, nuo 1996 m. tos pačios įmonės suaugusiųjų mokymo centro dėstytojas. 2003–2007 m. Šilalės rajono savivaldybės meras, nuo 2011 m. Šilalės rajono savivaldybės administracijos direktorius.
1988 m. įsitraukė į Lietuvos Persitvarkymo Sąjūdžio ir visuomeninę veiklą. Nuo 1994 m. Lietuvos centro sąjungos narys, dalyvavo įkuriant Lietuvos centro sąjungos Šilalės skyrių, 1997–2003 m. skyriaus pirmininkas. Dvi kadencijas buvo renkamas į Centro sąjungos tarybą. Nuo 2003 m. Liberalų ir centro sąjungos narys, skyriaus pirmininkas.
1990–1995 m. Šilalės rajono tarybos deputatas, 1995–1997 m., 1997–2000 m., 2000–2003 m., 2003–2007 m., 2007–2011 m. ir 2011 m. (atsistatydino) Šilalės rajono savivaldybės tarybos narys. 
Dalyvauja rajono krepšinio, tinklinio, futbolo turnyruose. Moka rusų, prancūzų kalbas. Žmona Reda, vaikai Evelina, Jonas, Guoda, Dovydas.
Grafo folikulas

Grafo folikulas (dar vadinamas Grafo pūslele) – tai subrendęs folikulas (kiaušidės struktūrinis darinys), stambi pūslelė, pripildyta baltymų, druskų ir kitų medžiagų turinčio skysčio. Pavadinta olandų mokslininko Renjė de Grafo (Regnier de Graaf, 1641–1673) garbei, kuris 1672 metais aptiko šį folikulą. Grafo folikulo viduje yra subrendusi kiaušialąstė, pasiruošusi apvaisinimui.
Folikulas subręsta pirmojoje moters ciklo fazėje, per tą laiką jis padidėja iki maždaug 20 mm. Tada jo ertmė prisipildo folikulinio skysčio, o jame esanti kiaušialąstė padidėja ir subręsta. Po ovuliacijos, apvaisinimui pasirengusi kiaušialąstė iš pradžių patenka į pilvo ertmę, o po to – į kiaušintakį. Plyšusios Grafo pūslelės vietoje susidaro nauja, labai svarbi endokrininė liauka – geltonkūnis. Sergant kai kuriais hormoniniais sutrikimais, folikulas neplyšta, todėl kiaušialąstė iš kiaušidės neišeina ir ovuliacija neįvyksta – tai gali būti nevaisingumo arba gimdos disfunkcijos priežastis.
Minimalistinė muzika

Minimalistinė muzika atsirado 7-o dešimtmečio pradžioje JAV. Ji daugiausia paremta konsonansine harmonija, pulsuojančiu reguliariu ritmu (arba labai ilgais tęsiamais garsais), lėtomis transformacijomis ir trumpų struktūrų kartojimu. Minimalistinė muzika buvo iššūkis pokariniam serialistinės ir aleatorinės muzikos viešpatavimui. Ji stipriai skyrėsi ne tik nuo moderniosios, bet ir nuo klasikinės bei romantinės muzikos. Minimalizmas įkūnijo aiškesnės, techniškai paprastesnės ir emociškai lengvesnės muzikos poreikį.
Minimalistiniuose kūriniuose ritmo, melodinės ir harmoninės atkarpos kartojamos daugybę kartų. Dažniausiai per visą kūrinį tvyro viena nekintama būsena, primenanti mąslią indišką ragą arba monotonišką afrikietišką būgnijimą. Muzika abstrakti, vyksta lėta ir nuosekli struktūrų kaita.

Žymiausi kompozitoriai

Louis Andriessen, Gavin Bryars, Brian Eno, Philip Glass, Terry Riley, Steve Reich, Michael Nyman, La Monte Young.
Naraginė

Istorija

1744 m. Norago kaimas, tapatintinas su Noragine, užrašytas Vilniaus vyskupijos sinodo nutarimuose. Tada jis priklausė Dubingių parapijai.
Dzintra Varžgalienė

Biografija

1973 m. Vilniaus valstybiniame pedagoginiame institute baigė muzikos mokytojos specialybę.
Nuo 1977 m. Lietuvos valstybinio televizijos ir radijo komiteto muzikos redakcijos redaktorė, nuo 1987 m. TVR Kauno radijo ir televizijos muzikinių laidų redaktorė. 1977-1996 m. Lietuvos televizijoje parengė apie 800 pramoginės muzikos laidų, tarp jų laidų ciklus „Melodijos ir ritmai“, „Debiutas“, „Vakaro divertismentas“, „Metronomas“, „Videožaidimai“, „Inkognito“, „Teleshow“, „Studija MT“, „Etalonas“. Taip pat rengė žinomų atlikėjų ir kompozitorių autorinius vakarus. Išspausdino straipsnių estrados klausimais.
1991 m. Sausio 13-ąją rusų okupantams užėmus Lietuvos radijo ir televizijos pastatą su Jolanta Šarpnickiene pradėjo vesti tiesiogines laidas, skelbti Lietuvai ir pasauliui apie įvykius Lietuvoje iš Sitkūnų radijo stoties.
Šakės

Šakės – žemės ūkio įrankis ilgu kotu ir ilgais plonais retais virbais.
Naudojamos šieno ar mėšlo krovimui, šieno vartymui džiovinant, dirvos purenimui. Šakės su rutuliukais ant virbų galų naudojamos bulvių kasimui ir krovimui. Purenimui naudojamų šakių nagai plokšti, mažai nusmailinti.
Seniau šakės būdavo medinės, gamintos iš dvišakio ar trišakio medžio, šakos, kamieno, krūmo. Nuo XIX a. Lietuvoje pradėtos naudoti šakės metaliniais virbais.
Kalvarijų gatvė

Istorija

XVI a. Kalvarijų ir Ukmergės gatvės susiformavo kaip pagrindinės Šnipiškių priemiesčio gatvės. Po 1904 m. dėl prekiautojų susigrūdimo ir padažnėjusios arklių vagystės turguje (dab. Naugarduko skvere) Miesto dūma priėmė nutarimą į Šnipiškių aikštę prie Kalvarijų gatvės perkelti prekybą arkliais.
Lietuvos TSR laikais vadinosi kaip Felikso Dzeržinskio gatvė, susiformavo Kalvarijų turgus. Kiti ankstesni pavadinimai: lenk. Kalwaryjska, rus. Верковская, Калварийская, Снипишская.
1981 m. judrioje (dab. Kalvarijų, Žalgirio ir Verkių gatvių) sankryžoje neaiškiomis aplinkybėmis žuvo disidentas, Lietuvos Helsinkio grupės narys kunigas Bronius Laurinavičius (1913-1981), persekiotas sovietų specialiųjų tarnybų dėl žodžio laisvės.
2010 m. Broniaus Laurinavičiaus skvere pastatytas paminklas kunigo atminimui.
General Atomics MQ-9 Reaper

General Atomics MQ-9 Reaper (trump. MQ-9 Reaper, anksčiau vadintas MQ-9 Predator B) – bepilotis tolimų nuotolių lėktuvas, sukurtas „General Atomics“ įmonės. Gali būti naudojamas žvalgybai ir kaip bombonešis.
Pirmasis jo skrydis įvyko 2001 m. vasario mėn. Šiuo metu daugiausiai naudojamas JAV ir Jungtinės Karalystės karinėse pajėgose, taip pat ir Italijoje.
Naudojamas misijose Afganistane (nuo 2007 m. spalio mėnesio) ir Irake (nuo 2008 m. liepos mėnesio).
„MQ-9 Reaper“ gali pakilti iki 15 km aukščio, išvysto iki 400 km/h greitį.
Šio lėktuvo NASA tyrimams naudojama versija vadinasi „NASA Altair“ (nepainioti su kosminiu šatlu).
„MQ-9 Reaper“ prototipas buvo „MQ-1 Predator“.
Didždamos piliakalnis

Aplinkiniai piliakalniai

Gravos Sudmalių piliakalnis 6,9 km
Treknių piliakalnis 5,8 kmKaltės piliakalnis 4,6 kmLankių piliakalnis 8 kmGramzdos piliakalnis 7,6 kmRitinės piliakalnis 20 kmAizvikių piliakalnis 1,4 km
Straujeniekų piliakalnis 1,5 kmVeitelių piliakalnis 4 kmGirdenių piliakalnis 8 km
AS-AD modelis

AS-AD modelis (angliškai Aggregate Supply - visuminė pasiūla, Aggregate Demand - visuminė paklausa) yra makroekonomikos modelis, paaiškinantis gamybos ir kainų lygio tarpusavio priklausomybę remiantis visuminės paklausos ir visuminės pasiūlos kreivėmis.

Sujungiame AS ir AD

Trumpuoju laikotarpiu, kai kiti gamybos veiksniai yra pastovūs, ir AD, ir AS kreivė apibrėžia kainų lygio ir gamybos lygio priklausomybę. Sujungiame abi priklausomybes; iš grafiko matyti, kad taškas E priklauso ir AS, ir AD kreivėms. Kadangi visi taškai, priklausantys AS kreivei, rodo darbo rinkos pusiausvyrą, o visi AD taškai - gėrybių ir pinigų rinkų pusiausvyrą, tai taške E susidarys visų trijų rinkų pusiausvyra.
Kaip keisis modelis ilguoju (arba vidutiniu) laikotarpiu? Po ilgesnio laiko tarpo gali keistis Pᵉ lygis, kuris turi įtakos AS kreivei.
Palenkės Radzino dekanatas

Palenkės Radzino dekanatas (lenk. Dekanat Radzyń Podlaski) - tai vienas iš 25 katalikų, Sedlcų vyskupijos dekanatų. Dekanato centras yra Palenkės Radzino mieste.
Keleivis (Karaliaučius)

Keleivis, Keleiwis isz Karaliaucziaus broliams lietuwininkams žinias parnesząs – savaitraštis, leistas 1849–1880 m. Karaliaučiuje gotišku šriftu.

Istorija

Provokiškos orientacijos laikraštis. Skelbė naujienas iš Vokietijos, kitų kraštų, spausdino religinius straipsnius, ugdė lojalumą Vokietijos valdžiai. Spausdino Šulco, nuo 1870 m. – E. Rautenbergo spaustuvė Karaliaučiuje. Leidinį materialiai rėmė vokiečių administracija.
Redagavo Frydrichas Kuršaitis.
Totas

Kultas

Iš pradžių Toto kulto centras buvo Hermopolis, bet jau III tūkst. pr. m. e. šis kultas tapo populiarus visame senovės Egipte. Hermopolio kosmogonijoje – aukščiausiasis demiurgas, kuris atsibunda Nun gelmėse ir dieviškųjų galių kupinu žodžiu sukuria visą būties hierarchiją. Pirmiausia iš jo lūpų arba lotoso žiedo, į kurį įdedama dieviškoji sėkla, gyvačių ir varliagyvių pavidalu pasirodo 8 archetipiniai pradai (4 poros).
Viename tekste buvo nurodyta, jog pats Totas iki 7726 m. buvo Egipto valdovas.
Totas yra kultūrinis herojus. Jis išrado raštą, išmokė žmones rašyti ir skaičiuoti ir sakoma, kad Totas „supranta visas kalbas“. Tai rašto, aritmetikos, geometrijos, muzikos, medicinos, magijos, geografijos ir visokių menų pradininkas, mokytojas bei dvasinis įšventintojas.
Helenizmo laikais Totui buvo priskiriama įvairių liturginių magiškų tekstų autorystė, kurie, kaip palankiai veikianti priemonė, būdavo įdedami į laidojimo rūsius.
Totas yra Horo ir Seto teisėjas. Jis paskiria žmogaus gimimo ir mirties dieną, kaip eneados raštininkas dalyvauja mirusiųjų teisme ir užrašo mirusiojo širdies svorį, duoda nurodymus mumifikuoti mirusįjį.
Meškuičiai

Aplinkinės gyvenvietės

JONIŠKIS – 23 km 
 Jauniūnai – 6 km
Stupurai – 10 km 
 Mekiai – 5 km
GRUZDŽIAI – 16 km
ŠIAULIAI – 21 km
NAISIAI – 5 km

Pavadinimo kilmė

Sakoma, kad vietovėje, kur šiuo metu įsikūręs miestelis, senovėje buvusios didelės girios, pilnos įvairių žvėrių, tarp jų ir lokių (meškų). Nuo jų Meškuičiai tikriausiai ir gavę vardą.

Architektūra

Meškuičiai spindulinio plano miestelis. Prie centrinės aikštės 1897 m. pastatyta Meškuičių Šv. vyskupo Stanislovo bažnyčia, aikštėje 1930 m. pastatytas Nepriklausomybės paminklas, atstatytas 1991 m. Išlikęs XIX a. vėjo malūnas.

Ekonomika

Meškuičiuose veikia medienos apdirbimo bendrovės „Beata“, „Bageta“.
III amžius pr. m. e.

Trečiasis amžius prieš mūsų erą – šimto metų laikotarpis, prasidėjęs 300 m. pr. m. e. sausio 1 dieną ir pasibaigęs 201 m. pr. m. e. gruodžio 31 dieną.
Tūkstantmečiai: 2 tūkstantmetis pr. m. e. – 1 tūkstantmetis pr. m. e. – 1 tūkstantmetis
Amžiai: IV amžius pr. m. e. – III amžius pr. m. e. – II amžius pr. m. e.